
Liturgijska je obnova s II vatikanskim saborom ušla u sasvim novu 
fazu. Što su izabrani samo željeli, a ponekad i nastojali, sada je posta- 
lo svojinom sviju, ili barem mora postati. A kod toga nužno nastupa 
momenat što ga psihologija pojedinca i mase pozna iz svih ljudskih pot- 
hvata i pokreta. Ono što je idealno i uzvišeno dnevnom uporabom po- 
staje profano, s vremenom pomalo i dosadno. Ni najsvetije zamisli nisu 
izuzete od tog zakona. U onome što mu je više manje nametnuto izvana 
mnoštvo traži najviše novotarije, senzacije, palijativna sredstva, bučne 
ili barem vidljive uspjehe. Prve promjene prima redovito s negodova- 
njem, ali jer ih primi kao novost, ta ga brzo zasiti pa uskoro opet traži 
novo i uvijek novo. Ako to ne dolazi ili dolazi sporijim tempom nego 
što želi mnoštvo, ovo zna upasti u staru letargiju, uza svu dobru volju 
onih koji bi i najširoj masi htjeli uliti nove krvi i uza sve trenutačno 
raspoloženje same mase da primi svježe impulse za svoj razvitak i na- 
predak. 

To sve čovjeku pada na pamet kad tako često čuje braću svećenike: 
»Što ima nova u liturgiji? Kad će biti to i to promijenjeno, skraćeno ili 
ukinuto?« Kao da se samo to čeka. Ne cijeni se dovoljno ono što je su- 
vremena liturgijska obnova i reforma (pod ovom mislimo na poteze 
kompetentnih, pomoću kojih žele provesti obnovu liturgije kod svećeni- 
ka i puka mijenjajući neke obrede i tekstove) već dala i stavila nam na 
raspolaganje. U tom se pogledu učini samo ono što je najnužnije, toliko 
da se udovolji slovu zakona, toliko da se ne bude očevidno natražan, a 
za sve se drugo malo mari i često se smatra ili pretjeranim ili priklad- 
nim samo za neke ambijente i za zanesene pojedince . 

Dosadašnja iskustva sa saborskom Uredbom o sv. bogoslužju i s 
odnosnom Uputom za njezino provađanje pokazuju da je ovaj mentali- 
tet prilično raširen. Poslije prvih, strikte naređenih promjena u obredu 
iu jeziku sv. mise ne misli se na druge preporuke i i mogućnosti što nam 
ih već izdane odluke nadležnih stavlj na srce i daju u ruke. Za neke, 
srećom malobrojne, može se skoro reći kao da bi željeli da se ništa više 
ne mijenja ni urgira. Proglašena je Uredba, dodana joj je Uputa i — 
basta. A to bi bilo isto kao kad bi se na ekumenskom polju ostalo kod 

samog proglašenja saborskog Dekreta o ekumenizmu, ili Misijskog de- 
kreta u misijskim nastojanjima. Ta dva polja imaju i inače mnogo srod- 
nosti i dodirnih tačaka s liturgijom i liturgijskom obnovom, a posebno 
što su u svim tim dokumentima postavljena samo načela i označena 
glavna sredstva daljnjeg razvoja, koji su saborski oci prepustili cijeloj 
Crkvi i Duhu Svetome koji ju oživljava i vodi. Na polju je dakle litur- 
gijske obnove, slično kao i na ekumenskom ili misijskom, određen 
terminus a quo, a terminus ad quem povjeren je Božjim i našim sila- 
ma. Znamo da imamo i kako imamo raditi na tim i drugim poljima, a 
kada će doći do idealnog liturgijskog života zajednice i svakog pojedin- 
ca u njoj, kao i do sjedinjenja ili navještenja evanđelja svemu svijetu, 
to je stvar budućnosti koja mora biti prisutna u sadašnjim našim svako- 
dnevnim i ustrajnim naporima. 

Imajući sada na pameti samo liturgijsku obnovu, želim istaknuti 
dvije lijepe šanse koje su nam već sada na raspolaganju, a kao da smo 
ih premalo uočili i ništa ili vrlo malo poduzeli, a mnogi možda ni ne 
misle nešto poduzeti da te šanse iskoriste, provedu i oplode. O svakoj 
nekoliko, ne toliko dogmatskih i genetičkih nego, pretežno, pastoralno- 
liturgijskih misli. Ali se prije malo zaustavimo na komunitarnom i zna- 
kovnom svojstvu liturgije. 


1. KOMUNITARNOST I ZNAKOVNOST LITURGIJE 


Kao polaznu tačku navest ću dva temeljna, poznata načela. Jedan je 
iz Biblije a drugi iz najstarije crkvene predaje. Oba ta citata donosi i encik- 
lika »Mysterium fidei«. Sv. Pavao piše: »Budući da je samo jedan kruh, svi 
smo jedno tijelo, jer_smo 
Ignacije mučenik dovikuje Filadelfljanima (4): »Stoga nastojte služ 
nom euharistijom, jer je jedno tijelo Gospodina našega Isi Krista, 
je jedan kalež u jedinstvu njegove krvi, samo je jedan oltar, jedan a 
1 još ovaj citat iz iste enciklike Pavla VI: »Zaista su o euharistijskom simbo. 
lizmu, osobito s obzirom na jedinstvo Crkve, mnogo raspravljali oci i skola- 
stični učitelji. Njihovu je nauku ukratko sažeo tridentski sabor kad naučava 
da je naš Spasitelj ostavio u svojoj Crkvi euharistiju 'kao simbol . 
jedinstva i ljubavi, kojom želi da svi kršćani budu međusobno sjedinjeni i 
povezani', pa prema tome i simbol onoga jedinoga tijela kojemu je on glava«.! 

U ovom je zadnjem tekstu naglašena zajedno znakovnost i komunitar- 
nost presv. euharistije, jer ona sadržava Isusovo fizično tijelo i ujedno 
označuje Kristovo otajstveno tijelo, što smo mi. Sve je sakramentalno bogat- 
stvo Crkve puno te znakovnosti, počevši od sv. krsta, kako ga najdublje tuma- 
či sv. Pavao (Rim 6) u vezi s pokapanjem u Kristovu smrt i sa. sjedinjenjem 
u njegovu uskrsnuću. Najuzvišeniju znakovnost u sebi sadrži i najtješnju 
komunitarnost među nama tvori najveći sakramenat ka kojemu vode svi 
drugi. Liturgisti naših dana u tom pogledu nisu otkrili ništa novo, nego 
samo neprestano proglašavaju tradicionalnu nauku. Da spomenemo samo 
dva: P. Roguet u svojoj »Svetoj misi« (koja je izašla i hrvatski) započinje 
»približavanja misteriju« s izlaganjem da je »misa u prvom redu zajednica 
vjernih« i s njom povezuje misterij Crkve. A tko je prošao temeljno djelo 
P. Vagagginija: »I! senso teologico della liturgia« zna koliku on pažnju po- 
svećuje toj znakovnosti sakramenata i uopće liturgije. Njima j sličnima, 
posve dala pravo saborska Uredba o sv. bogoslužju, kad bogosi je opisno 
definira (čl. 7): »S pravom se dakle liturgija smatra kao vršenje Kristove 
svećeničke službe, koja pomoću vidljivih znakova očituje i, na način svoj- 

stven pojedinim (naime znakovima, i tako treba ispraviti hrv. prijevod), 
ostvaruje čovjekovo posvećenje, a time Kristovo otajstveno tijelo, naime 
Glava i udovi, vrši cjelokupno javno bogoslužje«. 

Ako sada letimice usporedimo naš prevladavajući vjerski individualizam 
s.općim profanim nastojanjem oko rasnog i klasnog približavanja i što užeg 
sjedinjenja svega svijeta, onda je lako uočiti u kolikom smo mi vjernici 
raskoraku s »glasom vremena«. Tu nam Crkva, jedina nepogrešiva učiteljica 
svih ljudi, dolazi u pomoć svojim najnovijim saborom, s kojega svima samu 
sebe predstavlja »u Kristu kao sakramenat ili znak ili oruđe najtješnijeg 
sjedinjenja s Bogom i jedinstva cijeloga ljudskoga roda«.* Isto se tako i u 
drugim saborskim dokumentima ističu te kolektivne prvine svojstvene Crkvi 
kao Božjem narodu, kao otajstvenom Kristovu tijelu. Ne zanemarivši dakle 
ništa od onoga što tvori i obogaćuje svaki individuum i što svatko može 
obilato naći baš u liturgijskom životu Crkve, prihvaćajmo svi i sve povjerene 
nam ljude naučimo prihvaćati objektivno bogatstvo crkvene zajednice kao 
takove, što je opet jedna od glavnih značajki pravo shvaćenog i provođenog 
liturgijskog života. 

U nedavno provedenoj anketi o liturgijskoj obnovi u ljubljanskoj, i pre- 
ma njoj u zadarskoj nadbiskupiji bilo je uz podnaslov »Misa i život vjernika« 
i ovo konkretno pitanje: »Osjećaju li se (nakon provedenih promjena u sv, 
misi) vjernici više međusobno povezani?« Ni od jednog se župnika nije oče: 
kivao odgovor da je u tom pogledu kroz tako kratko vrijeme postignut ne 
znam kakav napredak. Taj je ne samo spor nego i teško uoči 
itanjem htjelo naglasiti jedan važan cilj suvremene liturgi 
koji trebamo neprestano isticati i promicati ga ne samo liturgijskim već i 
karitativnim i svim drugim sredstvima. Posebno će, od sv. Pija 
i sada od Sabora uzakonjena, »actuosa participatio« vjernika u liturgi 
načelom »svatko neka vrši ono što spada na njega«, oplemeniti svačiju ličnost 
i ujedno će još učvrstiti hijerarhično izgrađeni crkveni organizam 

Nitko od nas sigurno ne sumnja da baš u zajedničkom i što jače pove- 
zanom svetkovanju (celebriranju) najuzvišenijeg liturgijskog čina, sv. mise i 
imamo od Boga dano sredstvo koje mora sve vjernike dovesti u naj- 
a ljudi tvorimo zajednicu, narav- 
roi tu vrijede rije! Bože, koji si divno sazdao i još 
tojanstvo ljudske naravi«, kao što se i to pobožanstve- 
njenje čovjeka i njegovo, preko Boga—čovjeka, uklapanje u jedno tijelo 
ajviše ostvaruje baš »otajstvom kruha i vina«. Sto smo dakle individualno 
bliži Isusu, svima zajedničkom središtu, to smo bliži i povezaniji među sobom 
A upravo presv. euharistija, nauka je to cijele crkvene tradicije i liturgije, 
posebno još u vezi s početnim sakramentom, označuje i tvori jedinstvo Crkve 
kao otajstvenog Kristova tijela. Simbolizam mnogih zrna u jednom kruhu, 
izražen već u »Didahe« i tako drag sv. ocima, posve je jasan i blizak svakom 
nepatvorenom kršćanskom srcu koje je otvoreno za Boga i za ljude. 

Ne rastavljajmo stoga ono što je Bog svojim stvaranjem i utjelovljenjem 
i otkupljenjem sjedinio u jedno, nego poduzimajmo sve što bi moglo to 
jedinstvo ljudi međusobno s Bogom produpsti, učiniti životvornim i spaso- 
nosnim za sav svijet našega vremena! 

2. O KONCELEBRACIJI 


Poznato je da je SZO, zajedno s Vijećem za provedbu Uredbe o sv, 
bogoslužju, čiji je predsjednšk supotpisan na dekretu, ispred nanovo 
uvedenih rubrika o koncelebraciji stavio i »decretum generale« od 7. 
III 1965. godine koji na dosada neobičajan način sažetim riječima ističe 
značenje tog novog obreda. 

Prema tradicionalnoj neuci svaka sv. misa, bilo kako služena, po- 
sjeduje tri vlastitosti: jedinstvo Kristove žrtve na križu, jedine žrtve 


2. Konstitucija o Crkvi 1. 

novoga i vječnoga saveza; jedinstvo svećeništva, a možemo reći i sve- 
ćenstva, jer sacerdotium znači jedno i drugo u velikom i jedinom našem 
Svećeniku Isusu Kristu; napokon, učešće i neprisutnog Božjeg, hijerar- 
hično uređenog i djelatnog naroda, koji kao Crkva od euharistije živi 
i trajno raste. Dakle, jedna žrtva, jedno svećeništvo Kristova puka. 

Dok sve to vrijedi za bilo koju misu, Dekret ipak spominje doslov- 
no: »Ova trostruka osobina, koja je povezana (convenit) uz svaku sv. 
misu, na poseban je način predočena u obredu kad više svećenika kon- 
celebrira istu misu. Ovim naime načinom svetkovanja mise više sveće- 
nika, u moći istog svećeništva i u osobi velikog Svećenika, nastupaju 
jednom voljom i jednim glasom, obavljaju i prikazuju jednu te istu žr- 
tvu jednim sakramentalnim činom, te istu zajedno i blaguju. Stoga u 
takvom svetkovanju žrtve, kad vjernici svjesno, djelatno i zajednici 
svojstvenim načinom sudjeluju, osobito ako predsjeda biskup, zaista se 
na poseban način očituje Crkva u jedinstvu žrtve i svećeništva, u jed- 
noj zahvali, oko jednog oltara sa službenicima i svetim narodom. Na taj 
se način obredom koncelebracije živo iznose važne istine, koje se odno: 
se na duhovni i pastoralni život svećenika i vjernika«. 

Znamo i kako je taj važan obred u Rimskoj Crkvi skoro posve bio 
napušten, a i ondje gdje se bio sačuvao izgledao je kao nekakav litur- 
gijski torso. Novozaređeni su misnici po prvi put prikazivali žrtvu sv. 
mise klečeći čitavo vrijeme kao kakvi ministrantići, čak redovito iza 
tih. Očevidnija je bila koncelebracija kod posvećenja biskupa, iako je 
novoposvećeni morao za prvi dio te mise imati svoju posebnu »kapelu«; 
dok je kod pomalo analogne benedikcije novog opata ovaj toga dana čak 
ostajao bez svoje mise. T u tom je pogledu kršćanski Istok, sjedinjeni i 
nesjedinjeni, bio vjerniji najstarijoj kršćanskoj tradiciji, tako da sabor- 
ski Dekret o ekumenizmu (15) potcrtava da se »po slavljenju“ Euhari- 
stije Gospodnje u ovim pojedinim Crkvama izgrađuje i raste Crkva B: 
žja«. I još se vrlo značajno dodaje: »i po koncelebraciji se očituje nji- 
hovo zajedništvo«. 

Nećemo ulaziti u sve dogmatske, povijesne, liturgijske i ceremoni- 
jalne probleme što su ih stručnjaci u vezi s koncelebracijom tretirali 
u zadnjim decenijima i na temelju kojih je Sabor prihvatio čl. 57. i 58. 
Uredbe o sv. bogoslužju. Dok je, valjda, bilo saborskih otaca koji su 
možda mislili, kao i kod još nekih saborskih odluka, da se tom novošću 
neće trebati nikada baviti, velika se većina, predvođena od Vijeća za 
provedbu saborske Uredbe, dala na posao. Brzo su bili izdani napuci u 
kojima se u raznim samostanskim i, prema odluci biskupa, katedralnim 
ili Župskim orkvama iskušalo obnovljen način koncelebriranja u svim 
mogućim varijantama. Sve je išlo vrlo glatko, mnogo glađe nego se mi- 
slilo. I tako je vrhovnom odlukom sv. Oca spomenuti dekret dao moguć- 
nost da se u vrlo mnogo, od Sabora ne taksativno nego egzemplarno, na- 
vedenih slučajeva smije koncelebrirati. Samo je Vijeće nazvalo taj de- 
kret svojim dosada najljepšim plodom. Od Velikog se dakle četvrtka 
prošle godine koncelebrira, i to sve više i više, po cijelom katoličkom 

















3. Naš je prevodilac u Đakovačkom vjesniku 1965 br. 1. netačno dodao: »i ćašćenju«. Orisi. 
nal ima samo: »per celebrationem«. 

svijetu. Dekret je ujedno proširio broj koncelebranata. Dok su prve 
rubrike dozvoljavale najviše 20 koncelebranata, sada broj nije ograni- 
čen a ne moraju se svi doticati oltara. Dosta je da su s njime moralno 
povezani, Olakšana je koncelebracija brojnih misnika i time što je pro- 
pisano da samo glavni celebrant mora imati ruho u boji dana a ostali 
ga mogu imati i u bijeloj boji, koja je po crkvama redovito najbogatije 
zastupana. Važna je, i upravo dirljiva, dozvola da se i bolesni svećenici 
mogu uključiti u svaku koncelebraciju, i to s raznim pogodnostima, iz 
kojih se vidi majčinska briga Crkve za njih. 

A sada nekoliko liturgijsko-pastoralnih osvježenja za uvođenje sa- 
me koncelebracije. Obred neću opisivati jer smo ga svi barem jedanput 
vidjeli, a većina valjda i sama koncelebrirala. Iz iskustva se sada može 
reći da mnogo ljepše dođe do izražaja pjevana nego samo recitirana kon- 
celebracija. Kod te svakako treba paziti na zgodnu visinu glasa i da se 
sve zajednički govori tonu recto. Opazilo se također da Božji narod (na 
koji se sada stalno misli, pa se i kod koncelebracije propisuje da taj 
obred mogu vjernici dobro vidjeti i neka mu u tom pogledu koncelebran- 
ti ne smetaju) mnogo više doživljava kad se kocelebracija vrši na sta- 
roslavenskom, bolje rečeno, na starohrvatskom jeziku nego na narodu 
nerazumljivom latinskom jeziku. Nije ovo spomenuto zato da se iritira- 
ju okorjeli »latinaši«, nego da se izrazi želja sigurno svega pastoralnoga 
svećenstva da sada, kad smo dobili početak kanona, prefaciju, na živom 
jeziku, dobijemo tako čim prije i njegov z: ak, doksologiju. I onda, 
barem malo po malo — smije li se to glasno željeti? — čitav kanon, da- 
kako samo onda kad se koncelebracija vrši pred pukom. Usput rečeno, 
ovaj Dekret kao da sugerira kako bi baš za koncelbraciju bilo dobro 
uspostaviti samostalni đakonat. Obred predviđa da može i kod koncele- 
bracije služiti đakon (i podđakon), pa — je li pravo uzeti ove iz gremi- 
ja prezbitera i tako im onemogućiti da posvećuju s braćom u svećeni- 
štvu? Stoga bi, zasad, valjda najbolje odgovaralo da obične pjevane kon- 
celebracije budu bez đakona, dok ne dobijemo onoga koji je po svojoj 
službi minister calicis. 

S našeg je liturgijsko-pastoralnog stanovišta najvažnije da pretre- 
semo i da se dogovorimo kako koncelebraciju, upogled broja i shvaća- 
nja, što više promicati. Najprije treba istaknuti što se nalazi u samoj 
Uredbi, kako »svakom svećeniku ostaje uvijek ovlast da sam misi poje- 
dinačno« (dakako, ne dok drugi koncelebriraju, dakle je njoj dana pred- 
nost, i ne u Četvrtak Gospodnje večere, dakle barem je tog dana konce- 
lebracija, bilo kod mise za posvetu ulja bilo kod večernje mise, jedini 
način da svaki misnik, a ne samo župnik i rektor crkve, može izvršiti 
svoje sudioništvo s velikim Svećenikom). Isto se tako samo po sebi ra- 
zumije da će, kad je u istoj crkvi na raspolaganju veći broj svećenika, 
izvan koncelebracije uvijek ostati onoliko misnika koliko je pojedinač- 
nih misa potrebito, da mogu vjernici obaviti svoju nedjeljnu ili blagdan- 
sku dužnost kao i da mogu u obične dane prisustvovati sv. misi u vri- 
jeme za njih najpogodnije. Pastoralnom svećenstvu drukčije neće ni pa- 
sti na um. 

Spomenimo još kako sam Dekret predviđa (2), da će se u nekim 
crkvama koncelebracija vršiti svakog dana, pa propisuje da se, opet 

zbog očitovanja svećeničkog jedinstva, u svakoj crkvi ili bogomolji kon- 
celebrira samo jednom na dan, dakle skupa svi svećenici koji tog dana 
žele koncelebrirati. Ipak je Dekret, kao sve saborske i posaborske od- 
luke, širokogrudan te dozvoljava da se u crkvama s velikim brojem sve- 
ćenika može koncelebrirati i više puta na dan, dakako u razno doba, 
npr. ujutro i navečer. Čuje se da, npr. Isusovci u Miinchenu (a sigurno 
ne samo ondje), koncelebriraju svakog dana dva pula. 

Da će se odsada svugdje biskupsko posvećenje i svećeničko ređe- 
nje dijeliti u koncelebriranim misama prema novim propisima, suvišno 
je i spominjati. Sretne pak župe gdje ima u isto vrijeme više mladomis- 
nika, koji će onda primicirati u koncelebraciji, po mogućnosti s bisku- 
pom, kako je to prošlog ljeta bilo u hercegovačkim Drinovcima. 

Koncelebriranje na koncilima, biskupskim konferencijama i na si- 
nodama nije odvisno od nas. Tko doživi slijedeći koncil čui će za nove 
korake naprijed i u tom pogledu. Mnoge pak dijecezanske sinode, ko- 
je se malo pomalo svuda po svijetu spremaju da primijene saborske 
zaključke, ne samo da će uspostaviti upravni »presbyterium« (kako je 
već učinio npr. biskup u Grazu) nego će i na samoj sinodi doći do izra- 
žaja, najljepše koncelebracijom, i sakramentalna kolegijalnost zbora 
svećenstva na čelu s biskupom. 

Mnogo češće će biti koncelebriranje na raznim svećeničkim sastan- 
cima, i to u okviru biskupije ili pojedinog dekanata, uključivši duhov- 
ne vježbe, razna proštenja i slične prigode, pa makar bila samo 3 sve- 
ćenika. Uvijek će to biti jako sredstvo da se učvršćuje tako potrebito 
jedinstvo svećenika, i to na najsolidnijoj, sakramentalnoj bazi. A kad 
bi se to vršilo i s pukom, obavila bi se svojevrsna duhovna obnova. Spo- 
menimo još konkretno: i ovi naši godišnji sastanci, pa priređivao ih bilo 
tko, ne bi smjeli imati samo jednu koncelebraciju kao neki» spektakl«, 
već bi trebalo omogućiti da svi koji žele svih dana koncelebriraju u raz- 
nim crkvama, ujutro ili navečer. Bilo bi to sigurno od duhovne koristi 
za sve misnike, odgovaralo bi željama vjernika, a bilo bi i mnogo dostoj- 
nije sakramenta jedinstva i bratske ljubavi. Uzevši praktično, bilo bi to 
lakše pripremiti nego toliko oltara i oltarića za zaporedno celebriranje, 
što je redovito spojeno s većom ili manjom gužvom svećenika, s po: 
manjkanjem ministranata i sa smetanjem vjernika. Tu su baš na mje- 
stu gore citirane riječi sv. Ignacija: »Nastojte se služiti jednom euhari- 
stijom«. 

I kod dijeljenja sv. potvrde bit će sve više koncelebracija. Tada je 
u župi veliki svećenik te biskupije, pa uzanj na oltar tako lijepo spada 
domaći župnik s okolnom braćom. To bi djelovalo pobudno na svećeni- 
ke, krizmanike i sve vjernike. Isto vrijedi i o prvim pričestima u onim 
mjestima koja imaju posebnog katehetu. Tih je prije rata bilo mnogo 
više, pa je tom prigodom znalo doći do neugodnih situacija između žup- 
nika i katehete. Koncelebracija, kod koje bi prvopričesnike pričešćivali 
župnik i kateheta, s vremenom možda pod obje prilike, ne bi samo rije- 
šila poteškoće nego bi još više učvrstila slogu svećenika koji djeluju na 
jednom području. Onda bi njihovi župljani govorili: »Gledajte kako se 
ljube među sobom!«, a ne obratno. 

Za konventualne mise može dati dozvolu koncelebriranja u svojim 
crkvama viši redovnički predstojnik. Neki su to proveli, kod nas su još 
vrlo rijetki. Lako je uvidjeti koliko bi svakodnevno koncelebriranje sve 
slobodne redovničke braće, kod čega se i braća laici mogu pričestiti pod 
obje prilike, pripomoglo dostojnijem i sabranijem obavljanju svetih taj- 
na i učvršćenju bratske ljubavi. Kaptolske bi crkve čovjek najradije i 
ne spominjao. Dok kod nas, na začuđenje i svjetovnjaka,' znade blagda- 
nom deset svećenika istovremeno misiti na deset oltara a gradski župnik 
mora trinirati, prerano je nadati se da će se ti odlučiti za koncelebraci- 
ju. Ali život teče dalje, i kao što se prihvatilo obnovljeno Uskrsno bdje- 
nje, često počevši od posljednjih do prvih, tako će prije ili kasnije prod- 
rijeti i koncelebracija do svih vrhova. Još lakše će se to urediti po bogo- 
slovijama gdje ima dosta mladomisnika s ujutro prenatrpanim dnev- 
nim redom. Barem mladi bi imali biti otvoreni za napredna shvaćanja a 
stariji im to ne bi smjeli oteščavati. 

Nađe se u mjestu po koji stariji, bolestan ili slijepi svećenik. Njiho- 
va zasebna misa zna biti na muku njima i drugima. Drugačiji odgoj i 
navika nisu kod takvih stvorili predispoziciju za koncelebriranje, pa ne- 
će tako lako pristupiti na razloge župnika ili rektora crkve ni onda kad 
im taj mora kod mise asistirati. Možda će ih na koncelebraciju više po- 
taknuti sada dana dozvola da mogu, ako im je teško obući čitavo misno 
cuho, koncelebrirati u samoj koti sa štolom. Čak oni koji imaju dozvolu 
da mise sjedeći mogu to činiti i kad koncelebriraju. Ako na to ne može- 
mo nagovoriti stariju subraću, barem imajmo na pameti kad budemo 
sami bolesni i stari. 

S bolešću dolazi smrt, koja se vjerniku olakšava sv. popudbinom i 
kršćanski obogaćuje žrtvom sv. mise, i to najljepše, gdje je moguće, uz 
prisutno pokojnikovo tijelo. Zašto ne bi, kad sprovodu prisustvuje više 
svećenika, bila koncelebracija? Nadležno je Vijeće izričito preporučilo 
da se ona uvede mjesto običaja da uz sprovod bude zajedno više misa, 
redovito koliko ima oltara. A tko od nas ne bi želio da mu uz mrtvo tije- 
lo braća svećenici koncelebriraju? 

Dalo bi se navesti još primjera gdje se koncelebracija preporučuje 
kao sama od sebe, npr. kod raznih jubileja ređenja i sličnih obljetnica, 
kad god se u zgodan čas nađe više svećenika uz svoga biskupa itd. I na- 
metnut će se sama od sebe, sve više i sve ljepše. S ona tri stanovišta, 
istaknuta u gore navedenom Dekretu, ovaj je obred tako značajan i bo- 
gat da će ga zavoljeti svi koji imaju barem malo pravog liturgijskoga 
duha. Na sreću su sve rjeđi liturgisti, tačnije: suhi rubricisti, koji pitaju 
jedino što naređuje ili dozvoljava dotična Kongregacija. A neka bude i 
to, jer se i ova nepredvidivo izmijenila. O njezinoj je 400-godišnjici sa- 
dašnji njezin tajnik P. Antonelli zapisao u »Osservatore romano«, da ima 
velikih zasluga za unificiranje i čuvanje rimske liturgije, ali da se nije 
brinula za sudjelovanje vjernika kod liturgije. Evolvirala je baš u pita- 
nju koncelebracije. 9. VIII 1953. pisao je iz Rima p. Low, tada korelaior 
iste Kongregacije, koji je s p. Antonellijem najviše radio na obnovlje- 
nom obredu Svete sedmice: »Danas su u Rimu, pogotovo u Kongregaciji 

















4. Vidi Služba Božja, 1965, br. 5—-6, str. 74. 

obreda, koja je nadležna, vrlo jako protiv svakog pokušaja da se uvede 
koncelebracija«.* A eto, dobar decenij kasnije ista je Kongregacija, po 
volji Sabora i sv. Oca, izdala dekret u suprotnom smislu. Samo je sada 
na nama da ta lijepa šansa ne ostane neiskorištenom. Što budemo ovaj 
predmet više proučavali i prakticirali sve ćemo se više uvjeriti u isti- 
nitost tvrdnje čuvenog liturgiste Dom Placida De Meestera: »S. Matris 
Ecclesiae Catholicae traditionibus accensenda est Concelebratio litur- 
gica fecundioribus et gloriosioribus«. Kad je plural motiva misnog bo- 
goslužja riječi prevagnuo nad obratnom praksom, pa sada sve te moli- 
tve govorimo ne samo za vjernike nego i uz njihovo razumijevanje i su- 
djelovanje, kao da sada urgira i plural našega kanona, koji je sastav- 
ljen da ga govori više njih, što posebno ističu izrazi »servitutis nostrae«, 
»nos servi tui« i dr. A sve to na još svjesnije naše jedinstvo s velikim 
Svećenikom i sa svima koji nedostojni učestvujemo u njegovu sveće- 
ništvu! 





3. O SV. PRIČESTI POD OBJE PRILIKE 


Od gornje je delikatnija, tcoretična i praktična, problematika u 
vezi s našom drugom liturgijskom šansom. Ali jer je i to prava šansa, 
recimo koju i o njoj. 

Ne bi imalo smisla ovdje ponavljati kako se do XII st. i na Zapadu 
sv. pričest redovito dijelila pod obje prilike. Manje je poznato da do 
napuštanja te prakse nisu toliko doveli, kako se zna tvrditi, higijenski 
razlozi, strah da se ne prolije posvećeno vino i odugovlačenje obreda 









koliko teološko preciziranje o međusobnoj konkomitani Isusova ti 
la i krvi pod obim prilikama, i: eno u sekvenci anđeoskog naučitelja: 
»Tijelo hrana, krv je piće, — Kristovo je ipak biće — Sve pod svakom 


prilikom«. Što je škola učila to se pomalo htjelo da i praksa potvrdi i 
uvede. U zadnje su doba istražene i sve potrebne i nepotrebne peripetije 
u vezi s borbom za tzv. laički kalež. Jedno smijemo istaknuti: Slaveni ni- 
smo uzročnici nijedne hereze u Crkvi, osim ako se herezom može nazva- 
ti traženje onoga što je sada dozvoljeno svima u većem obujmu nego 
prije. Pravo bi dakle bilo da i sada u tom pogledu prednjačimo, ili ba- 
rem ne zaostajemo, dakako samo u skladu s nadležnom crkvenom vlašću. 

A koja je ta vlast? Poznato je da se pitanjem sv. pričesti pod obje 
prilike bavio i tridentski sabor. Pošto je definirana euharistijska konko- 
mitancija, trebalo je riješiti praktično pitanje, da li se ima dozvoliti 
laički kalež kako su tražile neke zemlje. Dogmatskih poteškoća nije nit- 
ko imao, ali su praktični momenti doveli saborske oce do takvog nesla- 
ganja da su vrlo rado prihvatili prijedlog papinih legata, neka se ure- 
đenje prakse prepusti Svetoj Stolici. Taj je laički kalež dozvolila nekim 
njemačkim biskupijama, ali kad je on s iše postajao signum distin- 
ctionis između protestanata i katclika, ovi su ga pomalo napuštali a 
Rim je svoje dozvole povlačio. Bibi i su, međutim, i liturgijski raz- 
lozi kljuvali i dalje, pa se u suvremenim liturgijskim nastojanjima sve 
više čuo glas da se opet dozvoli laički kalež. 























5. Vidi Concilium I, stv. 141. 

Tako je stvar došla na II vatikanski sabor. Pretkoncilska se komi- 
sija lako složila da u svoju shemu unese i taj prijedlog, što nije nimalo 
čudno kad znamo koji su sve stručnjaci bili u komisiji. Na I su zasje- 
danju sabora oci i na tom polju unakrstili koplja. »Za« su nastupili mno- 
gi oci s ovim razlozima: Gospodnja zapovijed; davna tradicija; punina 
znaka (plenitudo signi); ekumenski momenat; pobožnost vjernika pre- 
ma presv. Krvi; mogućnost da bolesni prime pričest pod prilikom vina; 
kan. 866 dozvoljava vjernicima takvu pričest kod drugih obreda; novo 
zaređeni bi imali veliku utjehu; barem jednom na godinu bi se mogla za- 
dovoljiti želja vjernika. Još više je navedeno razloga »protiv«: praksa vi- 
še stoljeća; koncil u Konstancu; bula Lava X protiv Lutera; tridentski 
sabor; nije očevidna potreba i korist; moglo bi se tumačiti kao pripu- 
štanje prošle zablude; pogibelj da se misli na različite učinke jedne i 
druge pričesti; među vjernicima bi nastala pometnja; opasnost u dije- 
ljenju; higijenski razlozi (najviše, 10 inervenata; dok je među onima 
»za« najviše, 11, bilo iz ekumenskih razloga); poteškoće u vezi s nabav- 
kom vina u nekim krajevima; nezgodno za apstinente; mnoštvo pričes- 
nika; misa bi se previše otegla. Dotična je koncilska komisija uspjela s 
malo izmijenjenim tekstom navesti oce da su ogromnom većinom izgla- 
sali i taj čl. 55. Uredbe: »Ne dirajući u dogmatska načela trideniskog 
sabora može se, po sudu biskupa, dozvoliti pričest pod obje prilike kle- 
ricima, redovnicima i svjetovnjacima u slučajevima koje odredi Apostol- 
ska stolica, kao: ...«, i onda nabraja neke slučajeve, ne taksativno nego 
egzemplarno, kako se izjasnila ista Komisija. 

Neke je saborske oce na pristanak valjda najviše sklonuo izraz: »po 
sudu biskupa«. U njemu je i odgovor na gore postavljeno pitanje: tko 
regulira sada disciplinu pričesti pod obje prilike? ČI. 55 jasno veli: papa 
za cijelu Crkvu, a njegove dozvole svaki biskup primjenjuje, ako hoće, 
inom kojim od četiri predviđena on odredi. Stoga moram iznijeti 
svoje neslaganje s uglednim Dom Vandenbrouckom, urednikom revije 
»Questions liturgiques et paroissiales«, a to činim i stoga da se vidi ka- 
ko liturgisti kod nas ne kopiramo slijepo sve što se vani piše, kako 
nam se zna predbaciti. Dotični naime u vrlo raširenom komentaru sa- 
borske Uredbe, što ga je s mnogo suradnika izdao brazilski franjevac 
G. Baraiina pod naslovom »La sacra liturgia rinnovata dal Concilio« 
(talijanski prijevod: Torino 1964. i 1965), nekako žali što po Uredbi sv. 
pričest ostaje izvanrednom dozvolom i veli da ima još posla »di adatta- 
mento, tanto nelle abitudini che nelle idee« (str. 469). Transeat, ali on- 
da dodaje: »Ipak, mjesto da prepusti papi kriterij u davanju dozvola na 
tom polju, kao što je učinila XXII sjednica tridentskog sabora, II vati- 
kanski ostavlja tu vlast »sudu biskupa«, što sigurno znači proširenje 
konkretnih mogućnosti«. Naprotiv, po čl. 55 Uredbe biskup može ne pri- 
mijeniti ni ono što u iom pogledu papa dozvoli, dakle su mogućnosti 
sužene. Osim ako se gornja izreka uzme u ovom smislu: svaki pojedini 
biskup sada može pitati u Sv. Stolice mnogo veće dozvole za dijelje- 
nje sv. pričesti pod obje prilike. Ima nade da će se upravo tim putem 
proširiti takva pričest, kako je već na želju nekih biskupa među sluča- 
jeve sv. pričesti pod obje prilike unesena i pričest zaručnika kod vjen- 
čane mise. 

Osim gore na Saboru iznesenih razloga koji vojuju za proširenje 
laičkog kaleža, liturgisti navode još i druge: razni biblijski tekstovi tvr- 
de da se svečanost gozbe ne sastoji u blagovanju kruha nego u piću vin: 
euharistija je ustanovljena u vezi sa židovskom pashom kod koje se pi- 
lo, i to u više navrata, s posebnim tumačenjem svaki put; Isusove rije- 
či, koje sv. Marko (14, 25) nadovezuje odmah iza posvećenja vina, pot- 
crtavaju piće s obzirom na eshatološko značenje presv. euharistije. Nešto 
ima u sebi i opaska G. Daneelsa (Concilium I 145): »Svečana je euha- 
ristijska gozba skučena na vrlo blijed obred. To osiromašenje valjda ne 
stupa na ono područje gdje je djelatna uzročnosti euharistijske milosti, 
ali se tim jasnije i rječitije otkriva na razini znakovnosti (Zeichenhaftig- 
keit). Stoga sigurno nitko neće osporavati katehetsku i kerigmatičnu 
važnost sakramentalnog znaka, kad to većinom odlučuje kako će pri- 
malac po vjeri prisvojiti sakramentalnu milost. Dijeljenje se sakramen- 
ta ima ne samo brinuti da osigura opus operatum nego i da stvori onu 
konkretnu atmosferu vjere koja će primaocu najviše pomoći da dopri- 
nese svoj udio u primanju sakramenta, naime opus operantis. Ta je kon- 
kretna atmosfera vjere najvećim dijelom ovisna od znaka. Stoga je zai- 
sta poželjno da celebrant i puk prime sakramenat u punoj njegovoj zna- 
kovnosti, osim kad je to nemoguće ili nailazi na velike poteškoće«. Isti 
pisac dalje ovako iznosi ekumenski razlog: »Sada, kad pr iz kaleža 
nije više opterećena polemikom, dobiva ona veliko značenje i za ekume- 
nizam. Protestantske će i istočne Crkve to sigurno rado pozdraviti. K to- 
me će ta ekumenska radost pobuditi i onu mudrost i onu odvažnost ko- 
je su potrebne da se posve obeskrijepe neki praktični prigovori (kao hi- 
gijena i pomanjkanje vremena). To je nužno povezano s punom izražaj- 
nom snagom euharistijskog sakramentalnog znaka«. 

















Pravo uzevši sve biblične i liturgične momente, čovjek bi se složio 
s onima koji primjećuju: neka prikladnost svoje prakse dokazuju po- 
bornici pričesti pod prilikom samoga kruha, a ne oni koji su više u skla- 
du s Biblijom i liturgijom. Ovu je drugu prikladnost dokazivao i sv. To- 
ma. On spominje“ da se svako hranjenje sastoji od jela i pića; da nam 
je Kristovo tijelo dano pro salute corporis a krv pro salute animae. U 
12. artikulu opet se pita: »da li je dozvoljeno pričestiti se Kristovim 
jelom bez njegove krvi?« U odgovoru distvingira: ex parte ipsius sacr: 
menti prikladna je pričest pod obje prilike, jer se tako utvrđuje per- 
fecto sacramenti; ali ex parte sumentium treba voditi računa o pošto« 
vanju, opreznosti i mnoštvu kršćanskoga puka, a ti razlozi nisu za pri- 
čest iz kaleža. 












Teško će tko iznesenim mislima zanijekati svaku važnost. Uosta- 
lom, i sam obrednik SZO-a (br. 2), govoreći o katehezi koja sad ima 
prethoditi tom obredu, spominje ne samo da se vjernicima dozove u pa- 
met nauk tridentskog sabora o primanju Krista i svih potrebnih milosti 
pod samom jednom prilikom, kao i vlast Crkve da prema svom nahođe- 
nju mijenja nebitne stvari u dijeljenju sakramenata, nego još doslovce 
veli: »Neka se ujedno vjernici potaknu da se trude što svojskije sudje- 


6. Sv. TOMA, II P, q. 76, a. 2. 

lovati kod (ovog) svetog obreda koji punije osvjetijuje znak euharistij- 
ske gozbe«. 

Znakovnost euharistije i njezino komunitarno značenje ističe i či- 
njenica da se Kristova sakramentalna žrtva predočuje pod odijeljenim 
prilikama posvećenog kruha i vina. Stoga je upravo zgodno određeno 
što je sada opet dozvoljena sv. prićest pod obje prilike svima onima ko- 
ju počinju novu fazu kršćanskoga života. Tako ređenicima, opaticama 
na dan njihove benedikcije, djevicama kod njihova posvećenja, redovni- 
cama u misi njihova zavjetovanja, zaručnicima u misi njihova vjenča- 
nja (svima tima i prigodom njihovih jubileja), odraslim krštenicima u 
misi koja slijedi iza njihova krštenja, odraslim krizmanicima u misi nji- 
hove potvrde i krštenima koji se primaju u crkvenu zajednicu. Svi ti 
na pragu svog novog života imaju biti svjesni odgovornosti koje preuzi- 
maju i poteškoća koje ih čekaju, pa je pravo da ih već unaprijed posvete 
združeni s prikazanjem i blagovanjem Isusove žrtve pod prilikama kru- 
ha i vina. To će se posvećenje, protumačeno i provedeno, sigurno odra- 
ziti i na duhovnom životu pojedinca kao i redovničke ili bračne zajed- 
nice. 

Navedimo još nekoliko prijedloga i želja za našu liturgijsko-pasto- 
ralnu praksu. Najprije neka nam bude dozvoljeno izraziti molbu našim 
biskupima da se od četiriju vrsti dijeljenja sv. pričesti pod obje prili- 
ke što moguće više dozvoli laički kalež. To bolje odgovara načinu usta- 
novljenja presv. euharistije i drugim gore iznesenim gledištima, I novi 
obrednik prije spominje da se pije izravno iz kaleža (ili još srebrnom 
ijevi ili se dijeli žličicom) i tek onda umakanje. Poželjna bi također 
bila dozvola da se laički kalež pruža i odraslim krizmanicima iako nisu 

ršili 14. godinu, a možda s vremenom i prvoprićesnicima. Sve su to, 

rijetke iznimke, samo za neke vjernike i samo jedanput ili par pu- 
ivotu. Ne bi li se moglo moliti u Rimu da se sv. pričest pod obje 
prilike dozvoli svim vjernicima barem na Veliki četvrtak. Ako budemo 
mnogi i ustrajno molili, sveta će majka Crkva dozvoliti, ako ne općeni- 
to, barem će prepustiti uviđavnosti biskupa, a mi imamo pouzdanja u 
uaše biskupe. 

U vezi s pričešću pod obje prilike, koja se prima stojećke uz pro- 
pis da se prije poklekne jednim koljenom, mogao bi se sve više širiti 
običaj da se vjernici pričešćuju stojeći. Norme za to spadale bi, među 
ostalima, u novi ažurirani »Vodič za sudjelovanje vjernika u sv. misi«. 
Uz to bi se moglo već sada vjernike privikavati da iza sv. pričesti ne 
treba pokleknuti (ni jednim koljenom, a još manje na dva), već jedno- 
stavno ići na svoje mjesto noseći u sebi Isusa. 

Ne spada u pričest pod obje prilike, nego vrijedi o svakoj sv. priče- 
sti, pa ću iznijeti na diskusiju jedan posve praktični problem: zahvalu 
poslije sv. pričesti. Toliko je preporučuje ne samo narav stvari nego i 
toliki crkveni dokumenti učeće Crkve (enciklika »Mediator Dei« joj 
posvećuje dugu stranicu). Pobožnost ne možemo mjeriti satom, ali je 
često naša zahvala vrlo kratka, prekratka. Tu mi pastiri ne dajemo uvi- 
jek vjernicima dobar primjer. Kad ih je u crkvi najviše, nedjeljom i 
blagdanom, tada se redovito odmah poslije mise moramo baviti drugim 
stvarima (krštenjem, katehizacijom, uredovanjem i sl.) pa vjernici ima- 

ju malo kada prigodu vidjeti da se poslije mise i pričesti zahvaljuiemo. 
Vrlo su rijetki vjernici koji poslije mise ostanu u crkvi. Negdje se ne- 
što učini s djecom, barem u nekoj posebnoj prigodi, ali zaista je sve 
skupa vrlo malo. Ima li lijeka? Sad se vrši preoblikovanje misnog obre- 
da, pa je možda čas da se u sam obred sv. mise unese barem kratka za- 
hvala. Jer, budimo iskreni, kako možemo pozivati vjernike da ostanu 
još u molitvi nakon što smo im kazali: »Idite u miru« i dali im na put 
blagoslov? Znam kad ovo predlažem, na prvi pogled izgleda sasvim novo. 
Pa neka, da se ne prigovara kako liturgisti neizlječivo patimo od pre- 
tjeranog arheologizma. Ali produljenje misnog obreda i nije tako novo. 
Da i ne spominjemo klanjanje na Veliki četvrtak, stara rubrika veli, da 
se poslije božićne ponoćke mole pohvale. A ako se to malo gdje čini, 
barem skraćene su zajedničke pohvale obvezatne i prakticirane na kraju 
Mise uskrsnog bdjenja. Ne bi li se skraćene pohvale ili večernja ili nešto 
adekvatno moglo unijeti između popričesne molitve i otpuštanja vjerni- 
ka? Tako bi se iza komunitarne mise i komunitarne pričesti obavila i 
komunitarna zahvala za blagovanje. Ako se ta preporučuje poslije tje- 
lesnog obroka, još vi dolikuje nakon duhovnog jela. I to baš zajed. 
nički, što ne isključuje i posebnu zahvalu pojedinca, za koju bi se mo- 
gla rezervirati kratka »sveta šutnja« kako se prakticira iza posvećenja. 
A u prebogatom i premalo poznatom molitvenom blagu sv. Crkve ima 
nebrojeno psalama, pjesama, govora otaca i molitava. Tim bi se možda 
umetkom dalo još više razraditi i za život konkretizirati ne samo učin- 
ke sv, pričesti nego i posebne blagdanske misli i svetačke kreposti. Ako 
bi se time misni obred produljio za koji minut, moglo bi ga se drugdje 
skratiti, a valjda će se i znatnije skratiti npr. na prikazanju. Promisli- 
mo i, ako se slažete, zamolimo da se ovaj prijedlog uzme od kompetent- 
nih u razmatranje. 




















Na nama je svećenicima da prihvatimo ove dvije velike šanse koje 
su nam već dane: koncelebraciju i sv. pričest pod obje prilike. Nisu zad- 
nje, jer nam kompetentno Vijeće, zajedno sa SZO pod vrhovnim vod- 
stvom sv. Oca, sigurno sprema još mnogo toga na temelju saborskih 
odluka. Pravo ima da to čini postepeno, ali — hoćemo li provesti ostale, 
ako pustimo da prve mogućnosti prođu mimo nas skoro neopazice? E- 
pohalna liturgijska obnova naših dana bit će po zamisli i provedbi jedin- 
stvena, pa čitava, od početka, kao da nam dovikuje: In manibus tuis 
ortes meae. Bog se pobrinuo da naše doba ima toliko kvalificiranih 
stručnjaka koji će svu tu liturgijsku obnovu zacrtati što moguće bolje, 
može se već sada reći, bolje nego sve druge reforme nakon prvih veli- 
kih stvarateljskih početaka. Ali — hoće li u nama svećenicima, jer je 
najviše od nas ovisno, naći prikladne i ustrajne suradnike? Hoće, jer 
smo pastiri Božjeg naroda, koji smo za nj zaređeni i za nj žrtvujemo i 
žrtvujemo se, da sve povjerene nam duše po shvaćenoj i proživljavanoj 
liturgiji zajedno idu k zajedničkom našem Svećeniku i Pastiru pastira. 

